लगातार घट रहे हैं Coronavirus के एक्टिव मामले, मौतों के आंकड़े में भी कमी
केंद्रीय स्वास्थ्य मंत्रालय की तरफ से जारी किए गए आंकड़ों के मुताबिक पिछले 24 घंटों के दौरान देश में कोरोना वायरस के 67708 नए मामले दर्ज किए गए हैं और देश के कुल कोरोना मामलों का आंकड़ा बढ़कर 7307097 तक पहुंच गया है। हालांकि इसमें अधिकतर लोग ठीक हो चुके हैं।
नई दिल्ली। देश में कोरोना वायरस के नए मामले जिस रफ्तार से आ रहे हैं उससे अधिक रफ्तार से लोग ठीक हो रहे हैं और यही वजह है कि देश में कोरोना के एक्टिव मामलों में लगातार कमी देखी जा रही है। पिछले 24 घंटों के दौरान देश में कोरोना के एक्टिव मामलों में 14886 की कमी देखने को मिली है, देश में अब कोरोना वायरस के कुल 812390 एक्टिव मामले बचे हैं जो देश में अबतक आ चुके कुल कोरोना वायरस मामलों का सिर्फ 11.11 प्रतिशत है।केंद्रीय स्वास्थ्य मंत्रालय की तरफ से जारी किए गए आंकड़ों के मुताबिक पिछले 24 घंटों के दौरान देश में कोरोना वायरस के 67708 नए मामले दर्ज किए गए हैं और देश के कुल कोरोना मामलों का आंकड़ा बढ़कर 7307097 तक पहुंच गया है। हालांकि इसमें अधिकतर लोग ठीक हो चुके हैं।कोरोना से ठीक होने वाले मामलों की बात करें तो उनमें भी बढ़ोतरी हो रही है। केंद्रीय स्वास्थ्य मंत्रालय के मुताबिक पिछले 24 घंटों के दौरान देशभर में कोरोना वायरस से 81561 लोग ठीक हुए हैं और अबतक कुल 63,83,441 लोग पूरी तरह से ठीक हो चुके हैं। देश में कोरोना वायरस का रिकवरी रेट 87.35 प्रतिशत हो गया है।कोरोना की वजह से जान गंवाने वालों की संख्या भी अब पहले के मुकाबले कम हुई है। पिछले 24 घंटों के दौरान देशभर में कोरोना की वजह से 680 लोगों की जान गई है। अबतक देशभर में यह जानलेवा वायरस कुल 111266 लोगों की जान ले चुका है।कोरोना मरीजों की पहचान के लिए देशभर में लगातार टेस्टिंग हो रही है, बुध को देशभर में 11.36 लाख से ज्यादा कोरोना टेस्ट हुए हैं। देश में कुल कोरोना वायरस टेस्टिंग का आंकड़ा अब बढ़कर 9.12 करोड़ को पार कर चुका है। दुनियाभर में अमेरिका के बाद भारत में ही सबसे ज्यादा कोरोना टेस्ट हो रहे हैं।  वैश्विक स्तर पर कोरोना वायरस के मामलों की बात करें तो दुनियाभर में कुल मामलों का आंकड़ा बढ़कर 3.87 करोड़ के पार पहुंच गया है, अबतक दुनियाभर में कोरोना वायरस की वजह से 10.96 लाख से ज्यादा लोगों की मौत हो चुकी है। हालांकि पूरी दुनिया में 2.91 करोड़ से ज्यादा लोग कोरोना वायरस से ठीक भी हो चुके हैं। दुनियाभर में कोरोना वायरस के सबसे अधिक मामले अमेरिका में हैं जहां पर 81.50 लाख से ज्यादा केस सामने आ चुके हैं और 2.21 लाख से ज्यादा लोगों की जान जा चुकी है। इसके बाद भारत का स्थान है और भारत के बाद तीसरे नंबर पर ब्राजील है जहां पर 51.41 लाख मामले सामने आए हैं और 1.51 लाख से ज्यादा लोगों की जान गई है। रूस में भी 13.40 लाख से ज्यादा केस सामने आ चुके हैं और 23 हजार से ज्यादा लोगों की जान गई है।